3 ผถห.ใหญ่ TQM ขายบิ๊กล็อต 25 ล้านหุ้นให้นลท.สถาบัน หวังเพิ่มสภาพคล่อง
3 ผู้ถือหุ้นใหญ่ TQM ขายบิ๊กล็อต 25 ล้านหุ้นให้นักลงทุนสถาบัน หวังเพิ่มสภาพคล่อง
3 ผู้ถือหุ้นใหญ่ TQM ขายบิ๊กล็อต 25 ล้านหุ้นให้นักลงทุนสถาบัน หวังเพิ่มสภาพคล่อง
10 ก.ค. 2562

ผู้สื่อข่าวรายงานว่า ในวันนี้ (10 ก.ค.) มีรายการสรุปซื้อขายกระดานรายใหญ่ (Big lot) ของหุ้น บริษัท ทีคิวเอ็ม คอร์ปอเรชั่น จำกัด (มหาชน) หรือ TQM จำนวน 8 รายการ ปริมาณ 25 ล้านหุ้น มูลค่ารวม 1 พันล้านบาท ราคาเฉลี่ย 40 บาทต่อหุ้น
โดยราคาหุ้น TQM ปิดตลาดวันนี้อยู่ที่ 45.75 บาท บวก 1.50 บาท หรือ 3.39% สูงสุดที่ 47.25 บาท ต่ำสุดที่ 45.50 บาท มูลค่าซื้อขาย 1.10 พันล้านบาท ทั้งนี้ราคาเฉลี่ยของการทำรายการบิ๊กล็อตในวันนี้ต่ำกว่ากระดานซื้อขายถึง 5.75 บาท หรือคิดเป็น 13%
ทั้งนี้ TQM ได้ชี้แจงผ่านตลาดหลักทรัพย์แห่งประเทศไทย (ตลท.) ว่า รายการบิ๊กล็อตดังกล่าวเกิดจากการขายหุ้นของดร.อัญชลิน พรรณนิภา นางนภัสนันท์ พรรณนิภา และน.ส.รัตนา พรรณนิภา ดังนี้

สำหรับการขายหุ้นในครั้งนี้มีวัตถุประสงค์หลักเพื่อเพิ่มฐานผู้ลงทุนประเภทสถาบัน เนื่องจากมีผู้ลงทุนประเภทสถาบันให้ความสนใจในบริษัทฯ จำนวนมาก นอกจากนี้ยังเป็นการเพิ่มสภาพคล่องของการซื้อขายหุ้นในตลาดหลักทรัพย์ อย่างไรก็ตาม รายการดังกล่าวไม่มีผลกระทบต่อโครงสร้างการจัดการและนโยบายการดำเนินธุรกิจของบริษัทแต่อย่างใด